Folketing
2009-03-17

Derfor skal de, der er ramt af dem, selvfølgelig også have de samme rettigheder, som der er i forbindelse med alle andre sygdomme. Det mener jeg er en afgørende indfaldsvinkel til det her. Det andet, jeg vil sige, og som jeg er enig med andre ordførere i, er, at det jo er lidt sølle, at vi er nødt til at dække det her område via satspuljen. Det har vi så måttet gøre, men hvis vi betragter den her sygdom på linje med alle andre sygdomme, skal det selvfølgelig også væk fra satspuljeområdet og over på finansloven på et eller andet tidspunkt. Vi må opfordre regeringen til, at man sikrer det, for det kan ikke være meningen, at det her skal fortsætte på det her område - netop ud fra den indfaldsvinkel, jeg havde før.